Obavijest o testiranju kandidata prijavljenih na javni natječaj za prijam u državnu službu na neodređeno vrijeme na radno mjesto viši državnoodvjetnički savjetnik (1 izvršitelj) u Općinskom državnom odvjetništvu u Koprivnici (17. lipnja 2024.)

REPUBLIKA HRVATSKA  
OPĆINSKO DRŽAVNO ODVJETNIŠTVO U KOPRIVNICI

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/18, 89/19) te sukladno javnom natječaju objavljenom na mrežnim stranicama Državnog odvjetništva Republike Hrvatske, Ministarstva pravosuđa, uprave i digitalne transformacije, Hrvatskog zavoda za zapošljavanje i Narodnih novina broj 75/24 dana 21. lipnja 2024., za prijam u državnu službu na neodređeno vrijeme u Općinsko državno odvjetništvo u Koprivnici na radno mjesto viši državnoodvjetnički savjetnik – 1 izvršitelj/ica, dana 8. srpnja 2024. oglašava se sljedeća

OBAVIJEST

I. Testiranje kandidata za radno mjesto viši državnoodvjetnički savjetnik –1 izvršitelj/ica, koji su podnijeli pravodobne i potpune prijave te ispunjavaju propisane uvjete, održat će se u Općinskom državnom odvjetništvu u Koprivnici, Hrvatske državnosti 5A/III, Koprivnica,

dana 17. srpnja 2024. s početkom u 08.00 sati.

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, izuzev onih koje im za potrebe testiranja daju članovi komisije, drugom literaturom i bilješkama te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu oglasa (u daljnjem tekstu Komisija), neće priznati niti ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto viši državnoodvjetnički savjetnik – 1 izvršitelj/ica te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske i Ministarstva pravosuđa, uprave i digitalne transformacije, istovremeno s javnim natječajem.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

IX. Za najboljeg kandidata Općinsko državno odvjetništvo u Koprivnici, sukladno odredbi članka 122. stavak 3. Zakona o državnom odvjetništvu (Narodne novine broj 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa, uprave i digitalne transformacije Republike Hrvatske.

KOMISIJA ZA PROVEDBU JAVNOG NATJEČAJA